मिस यूनीवर्स 2005

**मिस यूनिवर्स 2005**, मिस यूनिवर्स प्रतियोगिता का 54वां संस्करण था, जो 31 मई 2005 को थाईलैंड के नोन्थाबुरी प्रान्त के बैंकॉक महानगरीय क्षेत्र स्थित इम्पैक्ट एरीना में आयोजित हुआ।

कार्यक्रम के अंत में, ऑस्ट्रेलिया की जेनीफर हॉकिन्स ने कनाडा की नताली ग्लेबोवा को मिस यूनिवर्स 2005 का ताज पहनाया। यह कनाडा की तेईस साल बाद पहली और प्रतियोगिता के इतिहास में दूसरी जीत है।

इस वर्ष के पेजेंट में इक्यासी देशों और क्षेत्रों की प्रतिभागियों ने भाग लिया। प्रतियोगिता की मेज़बानी बिली बुश और नैन्सी ओ’डेल ने की।

## पृष्ठभूमि

### स्थान और तिथि
थाईलैंड ने 10 जुलाई 2004 को अपनी मेज़बानी की बोली सार्वजनिक की, जब मिस यूनीवर्स 2004 जेनीफर हॉकिन्स देश की यात्रा पर आई थीं। उस समय चिली, चीन और ग्रीस को भी इस आयोजन की मेज़बानी के लिए विचार किया जा रहा था। एक महीने बाद यह घोषित किया गया कि बैंकॉक को अनौपचारिक रूप से प्रतियोगिता की मेज़बानी के लिए चुना गया है, जिसका खर्च 6.5 मिलियन अमेरिकी डॉलर होगा। यह खर्च पर्यटन बढ़ाने के प्रयास में थाई सरकार द्वारा वहन किया जाना था। अक्टूबर में जब थाई सरकार द्वारा वादा किए गए फंड उपलब्ध कराने में देरी हुई तो प्रस्ताव को मुश्किलों का सामना करना पड़ा जिससे संभावित प्रायोजक हतोत्साहित हुए। इसके बाद प्रधानमंत्री थाकसिन शिनावात्रा ख़ुद शामिल हुए ताकि योजनाएँ पटरी से न उतरें। दिसंबर 2004 में संगठन ने आधिकारिक मेज़बानी अधिकार मैचिंग एंटरटेनमेंट कंपनी को दिए, क्योंकि शोकेस थाईलैंड 2005 नाम की दूसरी कंपनी का प्रयास असफल रहा था।

फ़रवरी 2005 में, थाई सरकार ने पेजेंट को समर्थन देने की योजना की पुष्टि की। उप-प्रधानमंत्री ने इस दावे को नकार दिया कि यह आयोजन खाओ लक में होगा — वह एक पर्यटन स्थल है जिसे २००४ हिंद महासागर में भूकंप और सुनामी ने बुरी तरह प्रभावित किया था लेकिन उन्होंने यह भी कहा कि अंतिम प्रतियोगिता से पहले कुछ कार्यक्रम दक्षिणी थाईलैंड में आयोजित किए जाएंगे।

### प्रतिभागियों का चयन

प्रतियोगिता में इक्यासी देशों और क्षेत्रों की प्रतियोगियों को भाग लेने के लिए चुना गया। छह प्रतिनिधियों को मूल विजेता के पद से हटाए जाने के बाद उनके स्थान पर नियुक्त किया गया।

*चेको रिपब्लिक 2004* की विजेता जाना दोलेज़ेलोवा को मूल रूप से मिस यूनिवर्स में प्रतिस्पर्धा करनी थी, लेकिन मिस सेस्के रिपब्लिक संगठन से मिस यूनिवर्स का लाइसेंस नई बनी मिस सेस्का प्रतियोगिता को मिल जाने के कारण वह प्रतियोगिता में हिस्सा नहीं ले सकीं।
चेरिल एंक़रा मूल रूप से मिस ट्रिनिडाड एंड टोबैगो 2005 का खिताब जीत चुकी थीं, लेकिन उन पर अपनी जिम्मेदारियाँ पूरी न करने और अधिक वज़न बढ़ा लेने के आरोपों के बाद उनका ताज वापस ले लिया गया। पहले एंक़रा ने दूसरी प्रतियोगिता होने से रोकने के लिए अदालत से आदेश लिया, लेकिन बाद में जज ने वह आदेश रद्द कर दिया और दूसरी मिस ट्रिनिडाड एंड टोबैगो प्रतियोगिता आयोजित की गई। दूसरी प्रतियोगिता की विजेता मैग्डेलीन वॉलकॉट थीं, जिन्होंने मिस यूनिवर्स में ट्रिनिडाड एंड टोबैगो का प्रतिनिधित्व किया।
मिस हनोई-वियतनाम 2005 फाम थू हैंग इस वर्ष की प्रतियोगिता में वियतनाम की प्रतिनिधि बनीं, क्योंकि मिस वियतनाम फोटोजेनिक 2004 बूई थी डिएम ने अपनी पढ़ाई की वजह से प्रतियोगिता में भाग लेने से इनकार कर दिया था।

2005 संस्करण में लातविया ने पहली बार भाग लिया, और अल्बानिया, इंडोनेशिया, मॉरीशस, नामीबिया, श्रीलंका, यूनाइटेड किंगडम, यूएस वर्जिन आइलैंड्स और ज़ाम्बिया ने वापसी की। इंडोनेशिया और श्रीलंका ने पिछली बार 1996 में, ज़ाम्बिया ने 1999 में, यूनाइटेड किंगडम ने (ग्रेट ब्रिटेन के रूप में) 2000 में, यूएस वर्जिन आइलैंड्स ने 2002 में भाग लिया था, जबकि बाकी देशों ने पिछली बार 2003 में भाग लिया था। ऑस्ट्रिया, बोत्सवाना, केमैन आइलैंड्स, चाइनीज़ ताइपे, एस्टोनिया, घाना, सेंट विंसेंट एंड द ग्रेनेडाइंस, और स्वीडन ने इसलिए हिस्सा नहीं लिया क्योंकि उनकी संबंधित संस्थाएँ राष्ट्रीय प्रतियोगिता आयोजित करने या प्रतिनिधि नियुक्त करने में असफल रहीं। पुर्तगाल की मारिना रोड्रिग्स भाग लेने वाली थीं, लेकिन अज्ञात कारणों से उन्होंने नाम वापस ले लिया।

## परिणाम
### प्लेसमेंट

### विशेष पुरस्कार

#### सर्वश्रेष्ठ राष्ट्रीय पोशाक

## प्रतियोगिता

### प्रारूप
2003 की तरह ही, पंद्रह सेमीफ़ाइनलिस्टों का चयन प्रीलिमिनरी प्रतियोगिता के माध्यम से किया गया — जिसमें स्विमसूट और ईवनिंग गाउन प्रतियोगिताएँ तथा बंद कमरे में लिए गए इंटरव्यू शामिल थे।
इन पंद्रह सेमीफ़ाइनलिस्टों ने ईवनिंग गाउन राउंड में हिस्सा लिया और उनमें से दस का चयन किया गया।
इन दस सेमीफ़ाइनलिस्टों ने स्विमसूट राउंड में हिस्सा लिया और उनमें से पाँच को चुना गया।
इन पाँच फ़ाइनलिस्टों ने प्रश्न–उत्तर राउंड और अंतिम प्रस्तुति (फ़ाइनल लुक) में भाग लिया।

### चयन समिति

#### अंतिम प्रसारण
* हेइडी अल्बर्टसेन - डेनिश मॉडल, एलीट मॉडल लुक वर्ल्ड फाइनल की विजेता
* केविन एस. ब्राइट – फ्रेंड्स के कार्यकारी निर्माता
* मारियो सिमारो - क्यूबा के अभिनेता
* ब्रायन डैटिलो – डेज़ ऑफ़ अवर लाइव्स अभिनेता
* कार्सन क्रेसली – क्वीर आई फॉर द स्ट्रेट गाइ के फैशन विशेषज्ञ
* कैसी लुईस – अमेरिकी मॉडल
* लुई लिकारी - सेलिब्रिटी हेयर स्टाइलिस्ट
* ऐनी मार्टिन - कवर गर्ल और मैक्स फैक्टर मार्केटिंग से
* पोर्नटिप नखिरुनकानोक – मिस यूनिवर्स 1988 थाईलैंड से
* ऑलेक्ज़ेंड्रा निकोलायेंको - मिस यूक्रेन यूनिवर्स 2004
* चुतिनंत भीरोमभकड़ी - कार्यकारी उप निदेशक, बून रॉड ब्रूअरी के निदेशक
* जीन-जॉर्जेस वोंगरिचटेन - फ्रांसीसी शेफ

## प्रतियोगी

इस खिताब के लिए 81 प्रतियोगियों ने प्रतिस्पर्धा की।

## टिप्पणी

## सन्दर्भ

## बाहरी कड़ियाँ

*मिस यूनिवर्स आधिकारिक वेबसाइट

श्रेणी:मिस यूनीवर्स
श्रेणी:सुन्दरता प्रतियोगिता
श्रेणी:अंतर्राष्ट्रीय सुन्दरता प्रतियोगिता
श्रेणी:वर्षानुसार मिस यूनिवर्स